stanford-oval/wikipedia huggingface dataset:
Sergei Vyšedkevitš
Ura > Seuraura

Vyšedkevitš oli Dinamo Moskovan kasvatti. Hän debytoi seuran miesten joukkueessa Kansainvälisen liigan pudotuspeleissä keväällä 1994, jolloin Vyšedkevitš pelasi siellä neljä ottelua tehden kaksi syöttöpistettä ja eteni Dinamon kanssa liigan finaaliin saakka. Mestaruuden vei kuitenkin Lada Toljatti otteluvoitoin 3-2. Varsinaisella tulokaskaudellaan 1994–1995 hän teki Kansainvälisessä liigassa 49 runkosarjaottelussa tehot 6+7=13 ja 14 playoff-ottelussa kaksi maalia. Vyšedkevitš voitti kauden päätteeksi mestaruuden. New Jersey Devils varasi hänet kolmannella kierroksella 70. pelaajana NHL:n varaustilaisuudessa 1995. Myös kausi 1995–1996 päättyi Kansainvälisen liigan mestaruuteen.
Kaudeksi 1996–1997 Vyšedkevitš siirtyi New Jersey Devilsin organisaatioon. Hän pelasi kaikki kolme sopimuskauttaan kokonaan AHL-joukkue Albany River Ratsissa. Kolmannella sopimuskaudellaan 1998–1999 Vyšedkevitš sijoittui tehoilla 11+38=49 AHL:n puolustajien pistepörssissä kuudenneksi. Heinäkuussa 1999 Devils kauppasi hänet NHL:n laajennusjoukkue Atlanta Thrashersiin. Vyšedkevitš pelasi kauden 1999–2000 suurimmaksi osaksi IHL-joukkue Orlando Solar Bearsissa, jonka eniten maaleja tehnyt puolustaja hän oli 11 osumallaan. Hän jakoi 34 tehopisteellään myös liigan puolustajien pistepörssin kymmenennen sijan Cleveland Lumberjacksia ja Utah Grizzliesia edustaneen Tim Crowleyn kanssa. Kevään 2000 pudotuspeleissä Vyšedkevitš oli pelipaikastaan huolimatta Solar Bearsin paras pistemies ja maalintekijä tehoilla 3+3=6. Hän debytoi kauden aikana myös Thrashersin NHL-joukkueessa, jossa Vyšedkevitš pelasi seitsemän runkosarjaottelua tehopistein 1+3=4. Kaudella 2000–2001 hän pelasi 23 NHL-ottelua tehopistein 1+2=3, kunnes helmikuussa 2001 Vyšedkevitš ja Scott Langkow kaupattiin Mighty Ducks of Anaheimiin vaihdossa Ladislav Kohniin. Vyšedkevitš pelasi loppukauden kokonaan AHL-joukkue Cincinnati Mighty Ducksissa.
Vyšedkevitš palasi kaudeksi 2001–2002 kasvattajaseuraansa Dinamo Moskovaan, jonka eniten maaleja tehnyt puolustaja hän oli viidellä osumallaan. Kauden 2004–2005 päätteeksi Vyšedkevitš voitti Venäjän-mestaruuden. Hän edusti joukkuetta kauden aikana myös Continental Cupissa, jonka ratkaisevassa finaalikierroksen ottelussa Unkarin Székesfehérvárissa Dinamo kuitenkin hävisi slovakialaiselle HKm Zvolenille lukemin 2-1. Kaudella 2005–2006 Vyšedkevitš voitti Dinamon sisäisen tehotilaston lukemalla +10 ja edusti joukkuetta myös Euroopan seurajoukkueiden mestaruusturnauksessa, joka päättyi Dinamon voittoon. Kaudella 2006–2007 hän sijoittui 109 minuutillaan Superliigan jäähypörssissä kymmenenneksi. Kaudella 2007–2008 Vyšedkevitš oli Dinamon tehokkain puolustaja tehoilla 3+13=16.
Kaudella 2008–2009 Vyšedkevitš jatkoi pelejään Dinamo Moskovassa Superliigan korvanneessa KHL:ssä. Kaudeksi 2010–2011 hän siirtyi Torpedo Nižni Novgorodiin, joka jäi Vyšedkevitšin ainoaksi kotimaiseksi seuraksi Dinamon ulkopuolella. Hän lopetti pelaajauransa kevääseen 2011.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Hopeaa | Tšekki 2002 | jääkiekko |  |
|  Pronssia | Itävalta 2005 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Hopeaa | Alberta 1995 | jääkiekko |  |
Vyšedkevitš edusti Venäjää MM-kilpailuissa vuosina 2002, 2003 ja 2005, joista vuoden 2002 turnaus päättyi kultaan ja vuoden 2005 turnaus pronssiin. Hän pelasi myös alle 20-vuotiaiden MM-kilpailuissa vuonna 1995, jolloin Vyšedkevitš voitti hopeaa ja jakoi Venäjän sisäisen syöttöpörssin voiton Vadim Šarifjanovin kanssa kuudella syöttöpisteellään.
Tilastot

Vyšedkevitš Dinamo Moskovan paidassa Continental Cupin finaaliottelussa slovakialaista HKm Zvolenia vastaan tammikuussa 2005.
Silmälläpidettävä laji

Luokka Silmälläpidettävä suhteessa muihin IUCN:n luokittelun
uhanalaisuuden tasoihin.
Silmälläpidettävä laji on eliölaji, jonka populaatio on taantunut tai huomattavan harvalukuinen. Silmälläpidettäviksi luokitellaan myös huonosti tunnettuja lajeja ja lajeja, joiden elinympäristöt ovat uhattuina tai vähentyneet. Sen uhanalaisuusluokitus Kansainvälisen luonnonsuojeluliiton IUCN:n punaisessa listassa on NT, Near Threatened.
Suomen vuoden 2019 uhanalaisarvioinnissa 8,5 prosenttia arvioiduista eliöistä luokiteltiin silmälläpidettäviksi. Silmälläpidettäviksi luokiteltiin viisi nisäkäslajia, 34 lintulajia ja 10 kalalajia eli 12,6 prosenttia arvioiduista selkärankaisista. Näiden lisäksi silmälläpidettäviin luokiteltiin 8,5 prosenttia arvioiduista selkärangattomista, 12,3 % arvioiduista putkilokasveista, 4,9 % arvioiduista sienistä, 13,6 % arvioiduista sienistä, 6,6 % arvioiduista sammalista ja 14,8 % arvioiduista levistä. Esimerkkejä Suomessa silmälläpidettävistä lajeista ovat kampela, karhu, pohjannoidanlukko, päärynärisakas ja västäräkki.
Aiheesta muualla

Kuvia tai muita tiedostoja aiheesta Silmälläpidettävä laji Wikimedia Commonsissa
Uhanalaisuusluokitukset
hävinnyt laji
luonnosta hävinnyt laji
äärimmäisen uhanalainen laji
erittäin uhanalainen laji
vaarantunut laji
silmälläpidettävä laji
elinvoimainen laji
Schweppes

Schweppes on virvoitusjuomatuoteperhe, jota Suomen markkinoille valmistaa Sinebrychoff.
Schweppes-emoyhtiön perustaja Jacob Schweppe keksi vuonna 1783 uuden tavan tuottaa hiilihappopitoisia kivennäisvesiä. Tonic Water ja Ginger Ale ovat kuuluneet yhtiön tuotteisiin vuodesta 1870. Vuodesta 1951 emoyhtiö on myynyt valmistuslisenssejä ulkomaille.
Schweppes yhdistyi vuonna 1969 brittiläisen Cadburyn kanssa Cadbury Schweppes -yhtiöksi. Toukokuussa 2008 makeisyhtiö erotti virvoitusjuomavalmistuksen Dr Pepper Snapple Group -yhtiöksi ja otti nimekseen jälleen Cadbury.
Schweppes tuli Suomen markkinoille vuonna 1975 Mallasjuoma-yhtiön kautta. Tuotteina alkuvaiheessa olivat appelsiinilimonadi, kolajuoma ja kuusi lähinnä miksereiksi tarkoitettua tuotetta: Indian Tonic Water, Golden Ginger Ale, Soda Water, Grape, Bitter Lemon ja Vichy.
Juomalaadut

Tällä hetkellä markkinoilla:
Schweppes American Ginger Ale
Schweppes Bitter Lemon
Schweppes Green Fusion
Schweppes Indian Tonic
Schweppes Lemon Fusion
Schweppes Russchian
Schweppes Tropical Fusion
Aiemmin markkinoilla:
Schweppes Tonic Water
Schweppes Caribbean
Schweppes Ginger Ale
Schweppes Red Fusion
Schweppes Cola
Aiheesta muualla

Kuvia tai muita tiedostoja aiheesta Schweppes Wikimedia Commonsissa
Virallinen sivusto
Schweizer Alpen-Club

SAC:n logo
Schweizer Alpen-Club SAC (ransk. Club Alpin Suisse, ital. Club Alpino Svizzero, retoromaaniksi Club Alpin Svizzer, SAC) on sveitsiläinen vuorikiipeilyjärjestö. Se perustettiin vuonna 1863, ja se on Sveitsin suurin kiipeilyjärjestö.
 Järjestö tekee yhteistyötä muiden vuorikiipeilyjärjestöjen kanssa parantaakseen vuorikiipeilyn turvallisuutta.. Maailmalta löytyy kaiken kaikkiaan yli 40 kiipeilyjärjestöä.
Vuorikiipeilyjärjestö

SAC:hen kuuluu 113 jaostoa, ja siinä on 135 000 jäsentä (2012). SAC järjestää vuosittain vuorikiipeilykursseja. Se omistaa ja ylläpitää  vuoristomajoja sekä julkaisee jäsenlehteä, joka ilmestyy 12 kertaa vuodessa. Päämaja sijaitsee Sveitsin Bernissä. Se on toiminnan keskus jäsenille, jaostoille, viranomaisille ja osittain myös yleisölle.
Järjestön perustaminen

SAC oli ensimmäinen Manner-Euroopan alppikerho. Yksi kerhon perustajista oli tohtori Melchior Ulrich, josta tuli myöhemmin kerhon presidentti. Muita jäseniä olivat Gottlieb Samuel Studer ja tohtori Simler.
Järjestön ensimmäisinä tehtävinä oli tutkia, miten vuorille voitaisiin kiivetä vähemmällä vaivalla. Yksi tärkeimmistä ongelmista oli ratkaista yöpyminen vuorilla. Aiemmin oli nukuttu luolissa, kivien alla tai jonkun muun omistamassa vuoristorakennuksessa. Vuorille oli myös kannettava puita lämmitykseen. Ensimmäisen 25 vuoden aikana kerho rakensi 38 vuoristomajaa. Kuuluisimpia majoja ovat vuonna 1865 rakennettu Matterhorn-maja ja vuonna 1876 rakennettu Weisshorn-maja. Vanhin majoista on Grünhornhütte, joka rakennettiin vuonna 1863.
Järjestön historia pähkinänkuoressa

1863: SAC:n perustamisvuosi.
1863: Ensimmäisen vuoristomajan rakentaminen, Grünhorn Hütte.
1864: Ensimmäinen kirjallinen julkaisu, Die Alpen, Les Alpes.
1900: SAC:hen kuuluu 43 jaostoa ja 6 000 jäsentä.
1905: Swiss Alpine -museon avajaiset Bernissä.
1907: Naisilta on vielä pääsy kielletty kerhoon.
1963: Kerhossa on 44 500 jäsentä.
1977: Päämajan perustaminen Bernissä.
1980: SAC yhdistyy naisten perustamaan Alppikerhoon, joka perustettiin vuonna 1918; jäsenmäärä nousee 75 600:een.
1992: SAC saa ensimmäisen kulttuuripalkinnon.
1994: SAC alkaa mainostaa vuorikiipeilyä.
2006: SAC vastaanottaa Milestonen matkailupalkinnon.
Valokuvia

Vuoristomaja SAC Binntal
Vuoristomaja SAC Turtmann
Vuoristomaja SAC Trient
Vuoristomaja SAC Dom
Vuoristomaja SAC Lischana
SAC:n ensimmäinen vuoristomaja Grünhornilla, eteläisessä Glarusissa.
Linkki

http://www.sac-cas.ch/en/nc.html (Arkistoitu – Internet Archive)
http://www.myswitzerland.com/en/switzerland-mountain-hut-adventures-for-the-entire-family.html
Aiheesta muualla

Kuvia tai muita tiedostoja aiheesta Schweizer Alpen-Club Wikimedia Commonsissa
Kerrossänky SAC:n vuoristomajassa.
Brittney Powell

| Brittney Powell |
| --- | --- |

Henkilötiedot
Syntynyt: 4. maaliskuuta 1972 (ikä 52) Würzburg, Saksan liittotasavalta
Ammatti:  näyttelijä
Näyttelijä
Taiteilijanimet:  Brittney Raché
Aktiivisena:  1991–
Merkittävät roolit:  Summer Holloway (General Hospital)
Aiheesta muualla
Viralliset kotisivut
IMDb 
Brittney Powell (s. 4. maaliskuuta 1972 Würzburg, Länsi-Saksa) on saksalainen näyttelijä, joka on näytellyt Summer Hollowayn roolin televisiosarjoissa Port Charles ja General Hospital. Hän esiintyi 1990-luvun alussa Playboy-lehdessä.
Hän on useimmiten tehnyt televisiorooleja sarjoihin kuten California Dreams, Isojen poikien leikit, Beverly Hills 90210, Xena, Poika tulevaisuudesta ja Miehen puolikkaat.
Aiheesta muualla

Brittney Powell Myspacessa (englanniksi)
Chambéry

| Chambéry |
| --- | --- |

 vaakuna

 Koordinaatit: 45°34′12″N, 5°54′34″E 
Valtio:  Ranska
Hallintoalue:  Rhône-Alpes
Departementti:  Savoie
Hallinto:  
 – Pormestari:  Michel Dantin
Pinta-ala:  
 – Kokonaispinta-ala:  20,99 km²
Korkeus:  270 m
Väkiluku (2008):  56 835
 – Väestötiheys:  2708 as./km²
Postinumero:  73000
 
 http://www.mairie-chambery.fr/ 
Infobox OKVirheellinen NIMI-arvo: 
Chambéry on kaupunki Ranskassa Rhône-Alpesin alueella ja Savoien departementissa, jonka pääkaupunki Chambéry myös on. Chambéryn pinta-ala on 20,99 neliökilometriä ja siellä on virallisen arvion mukaan 60 900 asukasta. Chambéry on merkittävä historiallinen kaupunki, sillä se oli Savoijin ruhtinaskunnan pääkaupunki.
Maantiede

Chambéry 55 kilometriä pohjoiseen Grenoblesta hieman Ranskan suurimman luonnollisen järven Lac du Bourget'n eteläpuolella. Kaupunki on rakennettu laaksoon, joka erottaa Chartreusen massiivin ja Bauges'n massiivin ylänköalueet toisistaan.
Historia

Chambéry kasvoi Savoijin kreivin Tomas III:n vuonna 1232 rakentaman linnan ympärille. Kaupungista tuli pian koko ruhtinaskunnan pääkaupunki ja se nautti vauraudesta 1300- ja 1400-luvuilla. Vaikka Savoijin pääkaupunki siirrettiin vuonna 1562 Torinoon, Chambéry oli edelleen merkittävä taloudellinen ja kulttuurinen keskus.
Ranskaan Chambéry liitettiin vuonna 1860. Kuitenkin edelleen Chambéry on säilyttänyt italialaisen leimansa ja voimakkaan alueellisen identiteettinsä.
Aiheesta muualla

Wikimedia Commonsissa on kuvia tai muita tiedostoja aiheesta .
Kaupungin kotisivut (englanniksi)
Chambéryn turistikeskus (Arkistoitu – Internet Archive) (englanniksi, ranskaksi)
Savonia

Savonia voi tarkoittaa:
Savonia, Savon latinankielinen nimi
Pohjois- ja Etelä-Savon maakunnista voidaan käyttää niiden englanninkielistä nimeä Northern/Southern Savonia
Savonia-ammattikorkeakoulu, Pohjois-Savon alueella toimiva ammattikorkeakoulu
Best Western Hotelli Savonia, hotelli Puijonlaakson kaupunginosassa Kuopiossa
Travel Park Savonia, Savonlinnassa sijaitseva Etelä-Savon matkailualan yrityshautomo
Savonia, Adolf Babelin Hackmanille suunnittelema ruokailuvälinesarja
Savonia-kirjallisuuspalkinto, Kuopion kaupungin vuonna 1986 perustama vuosittain jaettava kirjallisuuspalkinto
Vetouistelun Savonia Cup, Ylä-Savossa järjestettävä vetouistelukilpailu
Savonia-hiihto, Mikkelissä vuosittain järjestettävä hiihtokilpailu
Savonia, Valtionrautateiden vuosina 1974–1993 Helsinki–Kontiomäki-reitillä liikennöinyt erikoispikajunavuoro.
S/S Savonia, suomalainen Gustaf Thordénin varustamon rahtihöyrylaiva, rakennettu 1890 romutettu 1956
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Savonia”, voi hakea sivunnimihaulla, laajalla sivunnimihaulla tai tekstihaulla.
Savon radan museo

Höyryveturi Tk3 (”Pikku-Jumbo”) numero 852 vuodelta 1929 Savon radan museon piha-alueella.
| Savon radan museo |
| --- | --- |

Tyyppi:  Rautatiemuseo, museo, paikallismuseo 
Osoite:  Ratakatu 8, 76100 Pieksämäki  
Sijainti:  Pieksämäki 
Perustettu:  1989  
Ylläpitäjä:  Pieksämäki  
Kotisivut:  http://www.savonradanmuseo.fi/
Koordinaatit:  62°18′04″N, 27°10′05″E
 fiSavon radan museo 
Savon radan museo on Pieksämäellä sijaitseva museo, joka on keskittynyt Savon radan ja Pieksämäen seudun rautatieliikenteen historian esittelyyn.
Museo toimii rautatieaseman vanhassa asemarakennuksessa ratapihan itäpuolella. Rakennus on valmistunut vuonna 1889, ja museo avattiin yleisölle aseman täytettyä sata vuotta 1. lokakuuta 1989. Sen perusnäyttelyyn kuuluu hieman alle 300 esinettä ja noin 100 valokuvaa.
Samsara (albumi)

| Samsara To/Die/For |
| --- | --- | --- |

Studioalbumin tiedot
 Studio : Studio Salpaus, Sinsemilla Cave Studio, Koskela Ranch ja Sound Factory Studio
 Julkaistu: 14. joulukuuta 2011
 Formaatti: CD
 Tuottaja(t): Antza Talala Jape von Crow
 Tyylilaji: goottirock
 Kesto: 51.46
 Levy-yhtiö: Massacre
To/Die/For:n muut julkaisut
| Epilogue from the Past 2010 | Samsara 2011 | Cult 2015 |
Samsara on To/Die/Forin kuudes studioalbumi. Se julkaistiin 14. joulukuuta 2011 levymerkillä Massacre Records.
Kappaleet

Kissing the Flames – 4.49
Damned Rapture – 5.13
Cry for Love – 4.22
Death Comes in March – 3.13
Folie á Deux – 7.11
Hail of Bullets – 4.26
Love´s a Sickness – 5.55
Raving Hearts – 3.49
Oblivion:Vision – 6.13
Someday Somewhere Somehow – 6.36
Arvostelut

Desibeli.net:
Imperiumi.net:
Aiheesta muualla

Samsara discogs.com -sivustolla (englanniksi)
Albumi Samsara (albumi) Encyclopaedia Metallum -sivustolla (englanniksi)
To/Die/For
| --- | --- |
Studioalbumit:   All Eternity  Epilogue  Jaded  IV  Wounds Wide Open  Samsara  Cult 
Kokoelmat:   Epilogue from the Past 
Singlet:   ”In the Heat of the Night”  ”Hollow Heart”  ”Little Deaths”  ”Like Never Before”  ”Screaming Birds”  ”In Black”
Silba

Silba
Silban sijainti Adrianmerellä.
| --- | --- |
Sijainti:  Zadarin piirikunta Kroatia
Vesialue:  Adrianmeri 
Korkein kohta:  83  m 
Pinta-ala:  14,27 km²
muokkaa - muokkaa wikitekstiä - muokkaa Wikidataa
Silba on Kroatian saari Adrianmerellä Lošinjista kaakkoon. Sen pinta-ala on 12,27 neliökilometriä, ja se kuuluu Zadarin piirikuntaan. Saaren korkein kohta on Varh, jonka korkeus on 83 metriä merenpinnan yläpuolella. Vuonna 2001 Silballa oli 265 vakituista asukasta. Saarella vallitsee välimerenilmasto.
Ilmakuva Silban saaresta.
Silballa on kuusi kirkkoa, useita kahviloita, ravintoloita, kauppoja, postitoimisto sekä yleisiä uimarantoja, joista suurin on Sotorišće.
Aiheesta muualla

Kuvia tai muita tiedostoja aiheesta Silba Wikimedia Commonsissa
Silba (englanniksi, saksaksi, italiaksi, ranskaksi, espanjaksi, kroatiaksi)
Silba Online (englanniksi)
Sildpollnesin kappeli

| Sildpollnesin kappeli Sildpollnes kapell |
| --- | --- |

Sijainti:  Vågan, Norja
Kirkkokunta:  Norjan kirkko
Hiippakunta:  Sør-Hålogalandin hiippakunta
Rakentamisvuosi:  1890
Materiaali:  puu
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sildpollnesin kappeli (norj. Sildpollnes kapell) on Våganin kunnassa Nordlandin läänissä Norjassa sijaitseva puinen pitkäkirkko vuodelta 1890.
Aiheesta muualla

Kuvia tai muita tiedostoja aiheesta Sildpollnesin kappeli Wikimedia Commonsissa
Charles Siringo

| Charles Siringo |
| --- | --- |

Henkilötiedot
Syntynyt: 7. helmikuuta 1855 Matagordan piirikunta, Texas, Yhdysvallat
Kuollut: 18. lokakuuta 1928 (73 vuotta) Altadena, Kalifornia, Yhdysvallat
Ammatti:  cowboy, oikeudenpalvelija, etsivä, kauppias, karjatilallinen
Charles A. Siringo (7. helmikuuta 1855 – 18. lokakuuta 1928) oli yhdysvaltalainen cowboy, Pinkertonin etsivä ja kirjailija. Hän oli ensimmäinen cowboy-elämää kuvannut omaelämäkertakirjailija.
Kiertelevän lapsuuden jälkeen Siringo aloitti teini-iässä karjapaimenena ”Shanghai” Piercen karjatilalla. Myöhemmin hän oli cowboy-etsivä Pinkertonin etsivätoimistossa parin vuosikymmenen ajan jäljittäen lainsuojattomia. Viimeiset vuosikymmenet Siringo piti karjatilaa ja vietti aikaa Hollywoodissa cowboy-näyttelijöiden kanssa.
Elämä

Siringo aloitti 11-vuotiaana texasilaisilla karjatiloilla, ja 1870-luvulla hän ajoi karjaa Chisholmin reittiä pitkin Abileneen ja Dodge Cityyn. 1870-luvun lopulla hän auttoi LX Ranch -nimisen liikeyrityksen perustamisessa Pannunvarressa Texasissa.
Syksyllä 1878 Billy the Kid ja hänen joukkionsa toivat varastettuja hevosia Länsi-Texasiin. Siringo tapasi heidät ja kutsui heitä ”iloluontoiseksi joukoksi”. Nuoruudessaan Siringo oli kokenut melko samanlaista elämää kuin Kid. Historioitsija Richard Etulainin mukaan Siringo tunsi vetoa Kidin individualismia kohtaan.
Joulukuussa 1880 Siringo oli mukana texasilaisten karjafarmareiden partiossa, joka etsi varastettua karjaa New Mexicon puolella. Seriffi Pat Garrett ja Pannunvarren karjafarmareiden etsivä Frank Stewart saivat ylipuhuttua kuusi vapaaehtoista miestä. Vapaaehtoisen partion tarkoituksena oli iskeä Fort Sumneriin, jossa Billy the Kid todennäköisesti oleskeli. Siringo ei halunnut lähteä mukaan Fort Sumneriin, vaan jatkoi toisessa ryhmässä White Oaksiin.
Vuonna 1886 Siringo aloitti Pinkertonin etsivätoimistossa, jossa hän vietti 22 vuotta. Hän soluttautui rikollisryhmiin ja ammattiyhdistysliikkeisiin sekä toimi henkivartijana hyvätasoisille henkilöille, kuten ammattiyhdistysaktiivi Bill Haywoodille. Hän irtisanoutui vuonna 1907. Pinkerton esti Siringon toisen kirjan Cowboy Detective (alun perin Pinkerton's Cowboy Detective) julkaisun. Kolmannessa kirjassaan Two Evil Isms, Pinkertonism and Anarchism hän kritisoi voimakkaasti Pinkertonin menettelytapoja. Kuten aiemmin, Pinkerton sai estettyä kirjan julkaisemisen.
Siringo jätti kirjoittamisen vuonna 1916 ja aloitti lainvalvojana New Mexico Rangersissa, jossa hän parin vuoden ajan ajoi takaa karja- ja hevosvarkaita. Sen jälkeen hän palasi kirjailijaksi. Vuonna 1922 Siringo lähti karjatilaltaan Santa Festä Hollywoodiin, jossa hän näytteli pieniä rooleja lännenelokuvissa ja toimi näyttelijä William S. Hartin neuvonantajana.
A Texas Cowboy

Vuonna 1885 Siringo toimi kauppiaana Kansasissa. Hän julkaisi ensimmäisen kirjansa A Texas Cowboy, or, Fifteen Years on the Hurricane Deck of a Spanish Pony, joka myi hyvin.
Siringo kirjoitti lapsuudestaan Texasin rannikolla, kokemuksistaan Keskilännessä ja Mississippi-joen varrella, varhaisnuoruuden cowboy-elämästään sekä työstään karjatiloilla Texasissa, Billy the Kidistä ja karjavarkaista New Mexicossa.
A Texas Cowboy on elävästi kirjoitettu, mutta Billy the Kidin osalta virheellinen. Koska Pat Garrettin kirjan The Authentic Life of Billy the Kid (1882) myynti oli huono, Siringon kertomuksesta tuli tunnetuin Billy the Kidiä koskeva kuvaus 1920-luvulle saakka.
Savon tuomiokunta

Savon tuomiokunta oli Turun hovioikeuspiiriin kuulunut kihlakunnantuomarin virka-alue. Itä-Suomesta tunnetaan kihlakunnantuomareita 1530-luvulta lähtien. Sitä ennen alimman asteen oikeudenhoidosta oli huolehtinut Viipurin linnan päällikkö. Varhaisin tiedetty Savon kihlakunnantuomari on Jöns Kirjuri, joka hoiti virkaansa 1537–1542. Itä-Suomeen muodostettiin 1500-luvulla kolme tuomiokuntaa: Savon tuomiokunta, Lappeen tuomiokunta ja Äyräpään tuomiokunta. Näistä Savon tuomiokunta jaettiin kahtia 1653 ja näin muodostettiin Pien-Savon eli Vähä-Savon tuomiokunta ja Suur-Savon tuomiokunta.
Schwerbelastungskörper

Schwerbelastungskörper vuonna 2005.
Schwerbelastungskörper (vapaasti suom. raskaskuorma-antura) on 14 metriä korkea ja läpimitaltaan 21 metriä oleva umpinainen betonista valettu sylinteri, joka sijaitsee Berliinissä lähellä Tempelhofin entistä lentoasemaa General-Pape-Straßen varrella lähellä Loewenhardtdammin risteystä. Lisäksi se ulottuu maan alla hieman kapeampana 18 metrin syvyyteen.
Schwerbelastungskörperin tekivät ranskalaiset sotavangit syksyllä 1941 Adolf Hitlerin arkkitehdin Albert Speerin käskystä.
Tarkoitus

Valoksen tarkoituksena oli mitata, kuinka hyvin Berliinin alueen maapohja kestäisi Hitlerin suunnitteleman riemukaaren ja muiden valtavien rakennusten painoa.
Sylinterin sallituksi enimmäisvajoamaksi oli määritelty 6 cm. Vuonna 1944 tehdyissä mittauksissa sylinteri oli kuitenkin vajonnut 11–18 cm. Hitler oli tästä tuloksesta huolimatta sitä mieltä, että riemukaari ja muut tulevaan Welthauptstadt Germaniaan kaavaillut rakennukset oli mahdollista rakentaa. Koska Saksan tappio toisessa maailmansodassa oli tuolloin jo lähellä, niiden rakentamista ei ehditty aloittaa.
Kohtalo

Saksan antauduttua liittoutuneiden miehitysviranomaiset halusivat hävittää maasta kaikki natsiaikakauteen liittyvät monumentit ja muut rakennelmat, ja myös Schwerbelastungskörper oli määrä purkaa räjäyttämällä. Niin ei kuitenkaan voitu tehdä lähistön asuinrakennusten vuoksi, ja se jäi paikalleen sammaloitumaan.
Vuonna 1995 betonimöhkäle sai muistomerkin statuksen, ja se on entistetty. Se on ainoa jäljellä oleva Hitlerin Germanian rakennelma.
Nykyään Schwerbelastungskörperiä suojaa korkea teräksinen verkkoaita ja möhkäle on avoinna yleisölle rajoitetusti.
Aiheesta muualla

Kuvia tai muita tiedostoja aiheesta Schwerbelastungskörper Wikimedia Commonsissa
Bo Kaspers Orkester

| Bo Kaspers Orkester |
| --- | --- |
 Bo Kaspers Orkester esiintymässä vuonna 2007.
Tiedot
Toiminnassa:  1991–
Tyylilaji:  pop, jazz
Kotipaikka:  Ruotsi
Laulukieli:  ruotsi
Jäsenet:  Bo Kasper Sundström, laulu, kitara   Fredrik Dahl, rummut   Michael Malmgren, basso   Mats Schubert, piano  
Entiset jäsenet:  Lars Halapi, kitara (1991–1996) 
Levy-yhtiö:  Cupol   Sony BMG  
Aiheesta muualla
Kotisivut
Infobox OKNimi-testi OK: 
Bo Kaspers Orkester on ruotsalainen popjazzyhtye. Yhtye on perustettu vuonna 1991, ja se on nimetty solistinsa Bo Sundströmin mukaan. Yhtyeen muut jäsenet ovat rumpali Fredrik Dahl, basisti Michael Malmgren ja pianisti Mats Schubert.
Orkesterin albumeja on myyty yhteensä yli miljoona, ja se on palkittu Grammis-palkinnolla vuonna 1998.
Orkesteri on esiintynyt Suomessa muun muassa Taiteiden yössä 21. elokuuta 2014 Finlandia-talossa.
Diskografia > Studioalbumit

Söndag i sängen (1993,  Sony Music)
På hotell (1994,  Sony Music / Columbia Records)
Amerika (1996,  Sony Music / Columbia Records)
I centrum (1998,  Sony Music)
Kaos (2001,  Columbia Records)
Vilka tror vi att vi är (2003,  Columbia Records)
Hund (2006,  Sony Music / Columbia Records)
8 (2008,  Sony Music / Columbia Records)
New Orleans (2010,  Sony Music / Columbia Records)
Du borde tycka om mig (2012,  Svedala Records)
Redo att gå sönder (2015,  Sony Music)
23:55 (2019)
I denna mörka vintertid (2021)
Diskografia > Kokoelma-albumit

Hittills (1999,  Sony Music)
Samling (2009,  Sony Music)
Så mycket Bo Kaspers Orkester (2013,  Sony Music / Columbia Records)
Diskografia > Videoalbumit

Sto-Gbg (2004,  Sony Music)
Bo Kaspers Orkester Live, Vega Köpenhamn (2007,  Sony Music)